


REPUBLIKA HRVATSKA

VUKOVARSKO-SRIJEMSKA ŽUPANIJA



OPĆINA GUNJA

O P Ć I N S K O V I J E Ć E

KLASA: 601-02/22-01/01

URBROJ: 2196-14-01-1-22-22

U Gunji, 22. prosinca 2022. godine

Na temelju članaka 2. i 49. Zakona o predškolskom odgoju i obrazovanju, (“Narodne novine“ br. 10/97, 107/07, 94/13, 98/19 i 57/22) te na temelju članka 29. Statuta Općine Gunja („Službeni vjesnik“ Općine Gunja br. 01/18., 01/20. i 02/21) Općinsko vijeće Općine Gunja na svojoj 17. sjednici održanoj dana 22. prosinca 2022. godine donosi

**Program javnih potreba u predškolskom odgoju i obrazovanju**

**Općine Gunja za 2023. godinu**

**Članak 1.**

Javne potrebe u predškolskom odgoju i obrazovanju Općine Gunja za 2023. godinu obuhvaćaju djelatnosti koje su od interesa za Općinu Gunja i koje se ovim Programom utvrđuju kao javne potrebe, a odnose se na programe odgoja, obrazovanja, zdravstvene zaštite, prehrane i socijalne skrbi koji se ostvaruju u predškolskim ustanovama na području Općine Gunja u skladu s razvojnim osobinama i potrebama djece i socijalnim, kulturnim, vjerskim i drugim potrebama obitelji, u skladu s važećim propisima.

U proračunu Općine Gunja za 2023. osiguravaju se sredstva za plaću djelatnika predškole i za ostala materijalna prava sukladno Ugovoru sklopljenom između Osnovne škole pri kojoj se provodi program predškole i Općine Gunja, te sukladno pojedinačnim odlukama općinskog načelnika o visini materijalnih prava koje se primjenjuju i na djelatnike Jedinstvenog upravnog odjela.

Općina Gunja ima pravo i obvezu odlučivati o potrebama i interesima građana na svom području za organiziranjem i ostvarivanjem programa predškolskog odgoja te radi zadovoljavanja tih potreba osnovati dječji vrtić.

**Članak 2.**

Općina Gunja će su/financirati sljedeće javne potrebe u predškolskom odgoju i obrazovanju:

a) redovni program predškole koji se provodi pri Osnovnoj školi „Antun i Stjepan Radić“

Gunja (do okončanja postupka izgradnje dječjeg vrtića),

b) sufinanciranje boravka djece u dječjim vrtićima

c) nastavak izgradnje dječjeg vrtića u Gunji.

**Članak 3.**

Financijska sredstva za ostvarivanje javnih potreba iz članka 2. ovog Programa osiguravaju se u Proračunu Općine Gunja za 2023. godinu.

Raspodjelu financijskih sredstava iz stavka 1. ovog članka obavlja općinski načelnik sukladno Planu raspodjele sredstava za programe javnih potreba u predškolskom odgoju i obrazovanju Općine Gunja i Odluci o izvršavanju Proračuna Općine Gunja za 2023. godinu.

Plan iz stavka 2. ovog članka sadrži korisnike, namjenu i financijske pokazatelje i sastavni je dio ovog Programa.

**Članak 4.**

Sredstva za realizaciju javnih potreba iz ovoga Programa ostvarivat će se do visine sredstava planiranih u Proračunu Općine Gunja za 2023. godinu, prema priljevu sredstava u Proračun.

**Članak 5.**

Sredstva za realizaciju javnih potreba iz ovog Programa isplaćivat će se predškolskim i školskim ustanovama na temelju sklopljenog Ugovora te zahtjeva za isplatu i priloženih računa/obračuna.

**Članak 6.**

Općinski načelnik prati namjensko korištenje sredstava iz članka 3. ovog Programa.

Ukoliko općinski načelnik ocjeni da se sredstva ne koriste u skladu s odobrenom namjenom, može obustaviti ili ne izvršiti isplatu sredstava.

**Članak 7.**

Ovaj Program objavit će se u „Službenom vjesniku“ Općine Gunja, a stupa na snagu 01. siječnja 2023. godine.

Predsjednik Općinskog vijeća

Antonio Marković

**PLAN RASPODJELE SREDSTAVA ZA PROGRAM JAVNIH POTREBA U PREDŠKOLSKOM ODGOJU I OBRAZOVANJU ZA 2023. GODINU**

|  |  |  |  |  |
| --- | --- | --- | --- | --- |
| **Red.** | **KORISNIK** |  | **PROGRAM/NAMJENA** | **IZNOS** |
| **broj.** |  |  |  | **(u Eur)** |
| 1. | **Program predškole** | | |  |
|  | Plaća djelatnika i materijalni troškovi | | | 24.553,60 |
| 2. | **Sufinanciranje boravka djece u dječjim vrtićima** | | | 16.590,00 |
| 3. | **Kapitalni projekt – nastavak izgradnje dječjeg vrtića i vanjsko uređenje (dio)** | | | 440.176,00 |
|  | **UKUPNO:** | | | **481.319,60** |